Man in hof na polisieman se lyk in veld gevind isFoto: SAPD, Facebook Mzwandile Majosi (28) se saak is tot 26 Januarie uitgestel vir verdere ondersoek. Hy sal na verwagting tydens sy volgende hofverskyning om borgtog aansoek doen. Die liggaam van konst. Lentswe Edward Mogorosi is op 8 Januarie omstreeks 5:45 in ŉ veld naby Leratopark gevind. Hy het verskeie steekwonde aan sy gesig en lyf gehad. Die Valke het vinnig leidrade opgevolg en Majosi is in hegtenis geneem. Persoonlike items, wat aan Mogorosi behoort het, is in die verdagte se besit gevind. Volgens kapt. Philani Nkwalase, woordvoerder van die Valke, is die motief vir die moord nog nie bekend nie en vorm dit deel van die ondersoek.